Naša zn.: 12-09/19257/DG.2/5/Gr-2                                           Bratislava  18. decembra  2009

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 30.10.2009, stavebníka: Mestská časť Bratislava-Petržalka, Kutlíkova 17, 852 12 Bratislava a stavebného konania.                                                                                                                                 
                                                              p o v o ľ u j e

stavbu:         „ Prepojenie Žehrianskej ulice “
            objekt: SO 01  Žehrianska ul. –  komunikácia, 

na pozemkoch parc.č. 2558/1, 2563, 2564, 2569, 2611/2, katastrálne územie Petržalka.  

Mestská časť Bratislava-Staré mesto, Vajanského nábrežie 3, 814 21 Bratislava, ako príslušný stavebný úrad pre územné rozhodovanie, určený Krajským stavebným úradom
 v Bratislave vydal na stavbu rozhodnutie o umiestnení stavby č. 4972/3451/2009/URS/Gal-UR zo dňa 2.9.2009 a záväzné súhlasné stavovisko č. 4972/45496/2009/URS/Gal/ZS zo dňa 16.11.2009  k vydaniu stavebného povolenie špeciálnym stavebným úradom. 

Predmetom inžinierskej stavby je prepojenie Žehrianskej ulice, miestnej komunikácie III.tr., vybudovanie 33 kolmých parkovacích stojísk, dopravného prahu a stavebná úprava komunikácii pre peších.

Na uskutočnenie stavby sa určujú tieto záväzné podmienky:

1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Igor Badiar – HUMAKOM, máj 2008. Prípadné zmeny nesmú byť realizované bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavebník je povinný oznámiť stavebnému úradu do 15 dní po ukončení výberového konania, zhotoviteľa stavby oprávneného realizovať pozemné komunikácie a preukázať jeho odbornú spôsobilosť, § 62 ods. 1) písmeno d) stavebného zákona. 
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
7.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
8.	Stavba bude dokončená najneskôr do  30.11.2011. 
9.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
10.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú prevádzkyschopnosť.
11.	Stavebník je povinný udržiavať čistotu a poriadok na stavenisku.
12.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
13.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
14.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
15.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
16.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
17.	Stavebník je povinný pri nakladaní s odpadmi, ktoré vzniknú realizáciou stavby dodržiavať zákon č.  223/2001 Z.z. o odpadoch a o zmene a doplnení niektorých zákonov a pri výstavbe postupovať v súlade so všeobecne záväznými právnymi predpismi vydanými na jeho vykonanie.
18.	Stavebník je povinný odovzdávať odpady na zhodnotenie resp. zneškodnenie len fyzickým a právnickým osobám, ktoré sú na túto činnosť oprávnené.
19.	Stavebníkovi sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
20.	Stavebník bude odpady zhromažďovať podľa druhov odpadov a zabezpečí ich pred znehodnotením, odcudzením, alebo iným nežiadúcim účinkom.
21.	Stavebník bude viesť a uchovávať evidenciu o druhoch a množstve odpadov, o ich zhodnotení a zneškodnení.
22.	Držiteľ odpadov predloží hlásenie o vzniku a nakladaní s odpadom ( § 10 vyhláška MŽP SR č. 283/2001) ak ročne nakladá s viac ako 50 kg nebezpečných alebo jednou tonou ostatných odpadov v termíne do 31.januára nasledujúceho kalendárneho roka.
23.	Najneskôr v termíne do kolaudácie stavby, predloží Obvodnému úradu, orgán odpadového hospodárstva  doklady, preukazujúce spôsob nakladania s odpadmi zo stavby
24.	Ak prevádzkou objektu bude vznikať viac ako 100 kg nebezpečných odpadov za rok, požiada prevádzkovateľ Obvodný úrad životného prostredia v Bratislave, orgán odpadového hospodárstva o udelenie súhlasu na nakladanie s nebezpečnými odpadmi, podľa § 7 ods. 1 písm. g) zákona o odpadoch.
25.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
26.	Stavebník umiestni kontajnery na odpad so súhlasom majiteľa pozemku, len na čas nakladania odpadu, za dodržania hygienických, estetických a protipožiarnych podmienok. Umiestnenie riešiť tak, aby pri manipulácii bol dodržaný z.č. 315/1996 Z.z. o premávke na pozemných komunikáciách a cestný zákon.
27.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
28.	Stavebník je povinný dodržiavať podmienky stanoviska:
-	Bratislavskej vodárenskej spoločnosti č. 11864/2009/Fj  zo dňa 4.5.2009
-	Krajského riaditeľstva Policajného zboru v Bratislave, Krajský dopravný inšpektorát,
     odbor dopravného inžinierstva č. KRP-20-53/DIO-2009 zo dňa 11.5.2009
-	spoločnosti UPC zo dňa 22.5.2009
-	spoločnosti T-Com č 2579 09 Bratislava zo dňa 28.4.2009. 
29.	Stavebník je povinný novovybudované spevnené plochy napojiť na niveletu existujúcich komunikácií tak, aby bol zabezpečený dobrý odtok povrchových vôd, aby v mieste napojenia nestála voda.
30.	Stavebník je povinný po ukončení stavebných prác vyčistiť priľahlé uličné vpusty.
31.	Stavbu je možné užívať len na základe kolaudačného rozhodnutia, § 76 stavebného zákona.
32.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
33.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona.
34.	Ku kolaudačnému konaniu stavebník predloží určenie trvalého dopravného značenia príslušným cestným správnym orgánom a projekt organizácie dopravy schválený v Operatívnej komisii odd. prevádzky dopravy Magistrátu hl. m. SR Bratislavy nie starší ako 30 dní.

Obvodný úrad životného prostredia v Bratislave, odbor štátnej vodnej správy vydal rozhodnutie č. ZPS 2008/06068/SOJ/V-2193 zo dňa 24.7.2  na vybudovanie dažďovej kanalizácie s odlučovačom roných látok.
Na výrub stromu a kríkov bolo vydané rozhodnutie starostu mestskej časti Bratislava-Petržalka, ako orgán ochrany prírody č. 2009/20373/13-SK dňa 10.12.2009, právoplatné 17.12.2009. 

Účastníci konania ani dotknuté orgány a organizácie nevzniesli žiadne námietky voči uvedenej stavbe.  

Podľa  podľa §4 ods 1a) zákona č. 145/1995 Z .z. o správnych poplatkoch v znení neskorších predpisov je staveník oslobodený od poplatkov.

      	                                                O d ô v o d n e n i e
 
Stavebník, Mestská časť Bratislava-Petržalka, Kutlíkova 17, 852 12 Bratislava, zastúpený spoločnosťou AUDIRO spol. s r.o., Drieňová 34, 826 16 Bratislava, podal dňa 30.10.2009 žiadosť  o  povolenie stavby: „ Prepojenie Žehrianskej ulice “, objekt:
SO 01 Žehrianska ul. - komunikácia. Uvedeným dňom sa začalo stavebné konanie.
Po doplnení podania správny orgán oznámil dňa 18.11.2009 začatie stavebného konania  verejnou vyhláškou všetkým známym účastníkom konania, pričom dotknuté orgány v zmysle § 61 stavebného zákona boli upovedomil jednotlivo. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad pre vydanie stavebného povolenia, preto v súlade
s § 61 ods. 2 stavebného zákona upustil od miestneho zisťovania a ústneho pojednávania. Účastníci stavebného konania a dotknuté orgány mohli svoje námietky uplatniť do 7 pracovných dní odo dňa doručenia oznámenia a zároveň mohli nahliadnuť do podkladov rozhodnutia a projektovej dokumentácie. Nikto z účastníkov konania a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok tohoto stavebného povolenia. Stavba  nie je v rozpore s verejnými záujmami chránenými stavebným zákonom a osobitnými predpismi a neboli zistené také dôvody, ktoré by bránili vydaniu tohoto stavebného povolenia.
Z horeuvedených dôvodov mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia na mestskú časť Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

Milan Ftáčnik
starosta